Han startede sin professionelle karriere hos AGF til bage i 2002, og noget tyder nu på, at han fra næste sæson vender retur til klubben. I følge Tv2sport.dk så har en AGF-sponsor købt Duncan fri af den kontrakt, han havde med den skotske klub Celtic, så han kan vende tilbage til AGF, der fra næste sæson er tilbage i Superligaen. Sponsoren skal yderligere betale angriberens lønomkostninger hos AGF. Tv2sport.dk erfarer at Morten "Duncan" Rasmussen bliver præsenteret som kommende AGF-spiller i næste uge, når tingene er faldet på plads. Foråret igennem har "Duncan" spillet for AaB, hvor han havde en lejeaftale. Med seks scoringer i 14 kampe, var han med til at sikre AaB overlevelse i Superligaen.
AaB angriberen Morten "Duncan" Rasmussen vil fra næste sæson spille i AGF og ikke i Celtic, det erfarer tv2sport.dk.